白雲樓
作者：滕宗諒
朝代：宋

paragraphs: 白雲樓危壓晴霓，樓下波光數毛髪。
雕甍刻桷出煙霞，萬瓦參差鵬翼截。
蘭汀蕙浦入平蕪，天遠孤帆望中滅。
屈平宋玉情不盡，千古依然在風月。
漂零坐想十年舊，歲月飛馳爭列缺。
青雲交友夢魂斷，白首漁樵誠契闊。
安居環堵袁安老，泣抱荆珍卞和刖。
折楊雖俚亦知名，猶欲樓中賡白雪。